Tyrkvisjonens sangkonkurranse 2017

Tyrkvisjonens sangkonkurranse 2017, eller Türkvizyon Şarkı Yarışması 2017, skulle bli den fjerde utgaven av Tyrkvisjonens sangkonkurranse. Konkurransen var ment å skulle avholdes i Kasakhstans hovedstad Astana i forbindelse med at byen var vertskap for  fra juli til november 2017. Sangkonkurransen ble avlyst av ukjente årsaker. Dette var andre år på rad at Tyrkvisjonens sangkonkurranse ikke ble arrangert.

Bakgrunn 

Etter at Tyrkvisjonens sangkonkurranse 2016 - som etter opprinnelige planer skulle vært avholdt i Istanbul i Tyrkia - ble avlyst av ukjente årsaker, skulle konkurransen blitt arrangert for fjerde gang i 2017. Kasakhstans kultur- og idrettsdepartement offentliggjorde 15. februar 2017 at sangkonkurransen skulle arrangeres i Astana. Sang- og musikkonkurransen skulle være ett av rundt syv hundre sports- og kulturarrangementer som ble arrangert i forbindelse med at byen var vertskap for . 

Tyrkvisjonens sangkonkurranse 2017 skulle bli produsert og kringkastet av den kasakhiske TV-kanalen Khabar og arrangert i samarbeid med Kasakhstans kultur- og idrettsdepartement, den internasjonale organisasjonen TÜRKSOY og musikk-TV-kanalen Türk Müzik Birliği.

Den påfølgende måneden var detaljene rundt konkurransen uklare, og både ishockeyarenaen Barys og , som tidligere har arrangert Kasakhstans nasjonale finaler før Tyrkvisjonens sangkonkurranse, ble offentliggjort som vertsarenaer. Den 27. mars offentliggjorde kulturdepartementet at arrangementet skulle finne sted i  i , like sør for sentrum av Astana. Velodromen har en publikumskapasitet på . På en pressekonferanse 31. mars bekreftet Kasakhstans kultur- og idrettsminister, , at arrangementet skulle avholdes i Astana mot slutten av august. Ifølge kultur- og idrettsdepartementet ville dette bli første gang Kasakhstan skulle være verstland for en internasjonal sangkonkurranse av denne størrelsesorden.  Kasakhstan har tidligere vunnet Tyrkvisjonens sangkonkurranse da Zjanar Duğalova representerte landet i 2015.

Først ved utgangen av 2017 ble det klart at Tyrkvisjonens sangkonkurranse for andre år på rad ikke ville bli arrangert, selv om kulturdepartementet fortsatt hadde en egen side for konkurransen som bekreftet at arrangementet ville finne sted. TMB TV, Khabar eller kulturdepartementet har ikke offentliggjort noen forklaring på hvorfor konkurransen ikke ble arrangert. I juni 2017 ble det kjent at den privateide Furat TV hadde vunnet en rettssak mot den tyrkiske TV-kanalen Türkiye Radyo Televizyon Kurumu, som arrangerte og kringkastet konkurransen i 2013. Retten slo fast at rettighetene til programkonseptet tilhørte Furat Emir. Ifølge Emir var også avtalen mellom Kasakhstans kulturdepartement og TMB TV angående Tyrkvisjonens sangkonkurranse 2017 ugyldig. 

Som følge av dommen og manglende informasjon har det vært uklart hvorvidt Tyrkvisjonens sangkonkurranse vil bli arrangert i fremtiden eller ikke. Furat Emir offentliggjorde at hans eget prosjekt Turkavision ville erstatte Tyrkvisjonens sangkonkurranse i fremtiden. I desember 2017 offentliggjorde konkurransens organisator, Islam Bagirov, en melding på en facebookside for konkurransens tilhengere at de rettslige utfordringer rundt formatet var blitt løst og at konkurransen ville bli arrangert også i fremtiden.

Deltakere 
I mars 2017 ble det offentliggjort en liste over 14 land og regioner som skulle delta i Tyrkvisjonens sangkonkurranse. Som følge av at alle forhåndspåmeldte russiske regioner trakk seg fra konkurransen i 2015 og som følge av at konkurransen i 2016 ble avlyst, hadde 13 av disse bekreftede landene og regionene valgt deltakere som egentlig skulle delta i 2015 eller 2016. 

Den 13. juni ble det lagt frem en liste på konkurransens offisielle hjemmeside der over 30 land og regioner ble oppgitt å skulle delta i Tyrkvisjonens sangkonkurranse 2017.

Liste over bekreftede deltakere 
Følgende land eller regioner hadde bekreftet at de ville delta i konkurransen.

Se også 
 Eurovision Choir of the Year 2017
 Eurovision Song Contest 2017
 Junior Eurovision Song Contest 2017

Referanser

Eksterne lenker 
 Offisielt nettsted 
 Khabar 
 Expo 2017. Tyrkvisjonens sangkonkurranse 

Tyrkvisjonens sangkonkurranse
Avlyste musikkbegivenheter
2017 i Kasakhstan